VikipeediA 

Krimmitatari keel 


Krimmitatari keel (krimmitatari keeles Qirimtatarca, Qinmtatar tili, KtbipbiMTaTap^a, KbbipbiMTaTap 
thjih)^ on tänapäeval Venemaa Föderatsiooni poolt õigusvastaselt okupeeritud ja annekteeritud Ukraina 
territooriumil asuva Krimmi poolsaare põlisrahva krimmitatarlaste keel. Krimmitatari keel kuulub türgi 
keelte hulka. 

Lisaks Krimmile kõneldakse seda krimmitatari diasporaas Usbekistanis, Türgis, Rumeenias ja Bulgaarias, 
vähemal määral USA-s ja Kanadas. 

Krimmitatari keelt ei tuleks ajada segi tatari keelega, mida kõneldakse Venemaal Tatarstanis. Krimmitatari ja 
tatari on küll sugulaskeeled, kuid mitte vastastikku mõistetavad. Samas on krimmitatari ja mitmeid teisi 
türgi keeli pikaajaliste kontaktide kaudu tugevalt mõjutanud türgi keel , mistõttu need keeled on vastastikku 
mõistetavad, nagu ka aserbaidžaani ja türkmeeni keel. 

Enne krimmitatarlaste küüditamist Krimmist Usbekistani 18. mail 1944 oh krimmitatari keel Krimmi 
Autonoomse Nõukogude Sotsialistliku Vabariigi ametlik keel. 

2016. aastal võitis Eurovisiooni lauluvõistluse Ukraina laujatari Džamala esitatud laul "1944", mille refrään 
oh krimmitatari keeles. 

Kõnelejad 


Tänapäeval elab Krimmis enam kui 260 000 krimmitatarlast. Umbes 150 000 elab Kesk-Aasias (peamiselt 
Usbekistanis), kuhu Nõukogude võim küüditas nende esivanemad 1944. aastal. Valdavalt kõneleb 
krimmitatari keelt siiski vaid vanem põlvkond.^ 2013. aastal arvad keel olevad kadumise piiril, seda 
õpetati vaid 15 koolis Krimmis. Türgi on toetanud krimmitatarikeelset kooliõpetust Ukrainas J 2 ' Türgis elab 
umbes 5 miljonit Krimmi päritolu inimest, kelle esivanemad emigreerusid 19. sajandil ja 20. sajandi algul. 
Neist kõneleb keelt ligikaudu 2000.^ Väiksemaid krimmitatari kogukondi leidub ka Rumeenias (22 000), 
Bulgaarias (6000) ja USAs J 1 ' Krimmitatari keel on üks Euroopa tõsiselt ohustatud keeltest.^ 

Peaaegu kõik krimmitatarlased on kaks- või mitmekeelsed, kasutades esimese keelena asukohariigi 
põhikeelt, milleks on ukraina, türgi, usbeki või vene keel. 

